**ԱՄՓՈՓԱԹԵՐԹ**

**«ԱԿԱԴԵՄԻԱԿԱՆ ՔԱՂԱՔ» ՀԻՄՆԱԴՐԱՄ ՍՏԵՂԾԵԼՈՒ ԵՎ ՀԻՄՆԱԴՐԱՄԻ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. ՀՀ արդարադատության նախարարություն** | | **04.04.2023** |
| **N /27.3/16881-2023** |
| 1. «Ակադեմիական քաղաք» հիմնադրամ ստեղծելու և հիմնադրամի կանոնադրությունը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 6-րդ կետը խմբագրման կարիք ունի, մասնավորապես՝ «գույք տրամադրելու վերաբերյալ ցանկ» բառերն առաջարկում ենք փոխարինել «տրամադրվող գույքի ցանկը» բառերով: | **Ընդունվել է:**  «գույք տրամադրելու վերաբերյալ ցանկ» բառերն փոխարինվել են «տրամադրվող գույքի ցանկը» բառերով: | |
| 2. Նախագծի 7-րդ և 8-րդ կետերով հանձնարարականներ են տրվում Հայաստանի Հանրապետության կրթության, գիտության, մշակույթի և սպորտի նախարարին, ուստի առաջարկում ենք հիշյալ կետերը միավորել և շարադրել մեկ կետով՝ նախատեսվող հանձնարարականները շարադրելով որպես այդ կետի համապատասխան ենթակետեր՝ այդ կապակցությամբ վերանայելով նաև Նախագծի կետերի համարակալումը: | **Ընդունվել է:**  Կատարվել են համապատասխան փոփոխություններ: | |
| 3. Նախագծի 9-րդ կետում «գրանցումին» բառն առաջարկում ենք փոխարինել «գրանցմանը» բառով: | **Ընդունվել է:**  «գրանցումին» բառը փոխարինվել է «գրանցմանը» բառով: | |
| 4. Նախագծի հավելվածով հաստատված .«Ակադեմիական քաղաք» հիմնադրամի կանոնադրության» (այսուհետ` Կանոնադրություն) 3-րդ կետում նշված Հիմնադրամի գտնվելու վայրի հասցեն (փողոց, շենք, թաղամաս և այլն) առաջարկում ենք ճշգրտել: | **Ընդունվել է մասամբ:**  Նախագծի հավելվածով հաստատված «Ակադեմիական քաղաք» հիմնադրամի կանոնադրության» (այսուհետ` Կանոնադրություն) 3-րդ կետում «Ակադեմիական քաղաք» հիմնադրամի (այսուհետ՝ Հիմնադրամ) գտնվելու վայրը նշված է Գիտավան-2, Աշտարակ 0204, Հայաստանի Հանրապետություն, քանի որ նշված Հիմնադրամը իր գործունեությունն իրականացնելու է վերոնշյալ հասցեում գործող՝ ՀՀ ԳԱԱ Ֆիզիկական հետազոտությունների ինստիտուտի տարածքում: | |
| 5. «Հիմնադրամների մասին» օրենքի (այսուհետ` Օրենք) 15-րդ հոդվածի 2-րդ մասի 3-րդ կետի համաձայն՝ հիմնադրամի կանոնադրությունը սահմանում է հիմնադրամի նպատակները, հետևաբար առաջարկում ենք Կանոնադրության 17-րդ կետի վերնագրից հանել «հիմնական» բառը, քանի որ հիմնադրամը այլ նպատակներ չի կարող ունենալ բացի կանոնադրությունում նշվածից: | **Ընդունվել է:**  Կանոնադրության 17-րդ կետի վերնագրից հանվել է «հիմնական» բառը՝ հաշվի առնելով «Հիմնադրամների մասին» օրենքի (այսուհետ՝ Օրենք) 15-րդ հոդվածի 2-րդ մասի 3-րդ կետը: | |
| 5. Կանոնադրության 27-րդ կետի 2-րդ ենթակետի ա. և բ. պարբերություններն անհրաժեշտ է համապատասխանեցնել Օրենքի 39-րդ հոդվածի 1-ին մասի 1-ին և 3-րդ կետերին։ | **Ընդունվել է:**  Կանոնադրության 27-րդ կետի 2-րդ ենթակետի ա. և բ. պարբերություններում կատարվել են համապատասխան խմբագրումներ՝ համաձայն Օրենքի 39-րդ հոդվածի 1-ին մասի 1-ին և 3-րդ կետերի: | |
| 6. Օրենքի 15-րդ հոդվածի 2-րդ մասի 9-րդ կետի համաձայն՝ հիմնադրամի կանոնադրությունը սահմանում է հիմնադրամի մարմինների կազմավորման կարգը, հոգաբարձուների խորհրդի քանակական կազմը, հիմնադրամի մարմինների իրավասությունները, նրանց կողմից որոշումներ ընդունելու կարգը, ներառյալ՝ այն հարցերով, որոնցով որոշումներն ընդունվում են միաձայն կամ ձայների որակյալ մեծամասնությամբ: Օրենքի նշված պահանջն ապահովելու համար առաջարկում ենք Կանոնադրության 42-րդ կետի վերջին նախադասությունը շարադրել հետևալ խմբագրությամբ. «Խորհրդի որոշումներն ընդունվում են «Հիմնադրամների մասին» օրենքով սահմանված կարգով:» կամ Կանոնադրությամբ սահմանել նաև այն հարցերը, որոնցով որոշումներն ընդունվում են միաձայն կամ ձայների որակյալ մեծամասնությամբ: | **Ընդունվել է:**  Կանոնադրության 42-րդ կետի վերջին նախադասությունը խմբագրվել է՝ «նիստին մասնակցող անդամների ձայների մեծամասնությամբ» բառերը փոխարինելով ««Հիմնադրամների մասին» օրենքով սահմանված կարգով» բառերով: | |
| 7. Կանոնադրության 54-րդ կետն առաջարկում ենք համապատասխանեցնել Օրենքի 35-րդ հոդվածի 11-րդ մասին։ | **Ընդունվել է:**  Կանոնադրության 54-րդ կետը խմբագրվել է՝ համապատասխանեցվելով Օրենքի 35-րդ հոդվածի 11-րդ մասին: | |
| **2. ՀՀ ֆինանսների նախարարություն** | | **06.04.2023թ.** |
| **N 01/34-3/6716-2023** |
| 1. Նախագծի հիմնավորման համաձայն՝ վերջինիս ընդունումը բխում է «ՀՀ կրթության մինչև 2030 թվականի զարգացման պետական ծրագիրը հաստատելու մասին» ՀՀ օրենքից և օրենքից բխող գործողությունների ծրագիրը հաստատելու մասին ՀՀ կառավարության 2023 թվականի մարտի 16-ի N 351-Լ որոշումից, ինչպես նաև Կառավարության 2021-2026թթ. Ծրագրից և «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» ՀՀ կառավարության 2021 թվականի նոյեմբերի 18-ի N 1902-Լ որոշումից:  Այդ կապակցությամբ հայտնում ենք, որ վերոնշված իրավական ակտերով նախատեսվում է Ակադեմիական քաղաքի հիմնադրման հայեցակարգի մշակումը, այլ ոչ թե հիմնադրամի ստեղծումը:  Ելնելով վերոգրյալից, ՀՀ ֆինանսների նախարարությունը նպատակահարմար է գտնում Նախագծին անդրադառնալ համապատասխան հայեցակարգի մշակման և դրա հաստատման աշխատանքների իրականացումից հետո:  2. Պարզաբանել Նախագծով հաստատվող «Ակադեմիական քաղաք» հիմնադրամի կանոնադրության 36-րդ կետի 4-րդ մասը՝ հիմնադրամի հոգաբարձուների խորհրդի անդամների՝ իրենց պարտականությունների կատարմամբ պայմանավորված ծախսերի փոխհատուցում ստանալու հետ կապված՝ նկատի ունենալով խորհրդի կազմը:  3. Ստեղծվելիք հիմնադրամի շահառուների կազմում ավելացնել նաև Հայաստանի Հանրապետությանը:  4. Ինչ վերաբերում է Նախագծին կից ներկայացված հիմնադրամի 2023 թվականի ծախսերի նախահաշվին, վերջինիս վերաբերյալ հնարավոր կլինի դիրքորոշում հայտնել՝ դրանում ներառված ծախսատեսակների գնագոյացման սկզբունքների առկայության պարագայում: | **Չի ընդունվել:**  Նախագիծը մշակվել է ի կատարումն ՀՀ վարչապետի 2023 թվականի փետրվարի 16-ի N 02/11./5710-2023 հանձնարարականի և հիմք ընդունելով «ՀՀ կրթության մինչև 2030 թվականի զարգացման պետական ծրագիրը հաստատելու մասին» ՀՀ օրենքի հավելվածի 82-րդ կետի 4)-րդ ենթակետի դ. պարբերությունը, ինչպես նաև 2021-2026 թվականների համար ՀՀ կառավարության 2021 թվականի օգոստոսի 18-ի N 1363-Ա որոշմամբ հաստատված «Հայաստանի Հանրապետության կառավարության ծրագրի» 4-րդ` «Մարդկային կապիտալի զարգացում» կետի 4.3 «Կրթություն» մասով սահմանված` բարձրագույն կրթության ոլորտում ֆիզիկական, վիրտուալ և սոցիալական գրավիչ միջավայր ապահովելու համար ակադեմիական քաղաք հիմնելու ռազմավարական նպատակը: Վերջինիս հավելվածով հաստատված Կանոնադրության 17-րդ կետի համաձայն՝ «Ակադեմիական քաղաք» հիմնադրամը պետք է իրականացնի ակադեմիական քաղաքի նախագծումն ու կառուցումը՝ որպես որակյալ կրթության և հետազոտության համար արդիական միջավայր, համապատասխան շենքային ենթակառուցվածքների կառուցումը, պահպանումը և բարելավումը, հետազոտությունը և ուսումը խթանող, գրավիչ, ապահով և անվտանգ, բազմաֆունկցիոնալ ֆիզիկական և ժամանակակից թվային տեխնոլոգիաներով հագեցած համագործակցային միջավայրի ստեղծումը, մարզադահլիճների, գրադարանների, նորարարական ոճով կահավորված անհատական և թիմային աշխատանքների տարածքների, ինչպես նաև ստեղծարար գործունեությանը նպաստող ֆիզիկական միջավայրի ստեղծումը, ինչպես նաև ակադեմիական քաղաքի հայեցակարգից բխող այլ գործողությունների իրականացումը։  **Ընդունվել է:**  Կանոնադրության 36-րդ կետի 4-րդ մասը հանվել է:  **Չի ընդունվել:**  Օրենքի 4-րդ հոդվածի 2-րդ մասի համաձայն՝ հիմնադրամի շահառուներ են համարվում ֆիզիկական և իրավաբանական այն անձինք, որոնց օգտին, հիմնադրամի կանոնադրությանը համապատասխան, կարող են կատարվել կամ կատարվել են որոշակի վճարումներ, մատուցվել ծառայություններ կամ նրանց փոխանցվել հիմնադրամի գույքի որոշ մասը:  **Չի ընդունվել:**  Նախագծին կից ներկայացվել է ստեղծվող հիմնադրամի 2023 թվականի պահպանման ծախսերի նախահաշվի նախնական տարբերակը, որը կրում է տեղեկատվական բնույթ, ինչպես նաև նախագծում հստակ նշված է, որ նշված հիմնադրամի պահպանման ծախսերն իրականացվելու են ՀՀ պետական բյուջեի «1162 Գիտական և գիտատեխնիկական հետազոտությունների» ծրագրի «11002 Գիտական ենթակառուցվածքի արդիականացում» միջոցառման շրջանակներում: Նախահաշիվը ըստ «Հիմնադրամների մասին» օրենքի 25-րդ հոդվածի 1-ին մասի 2-րդ կետի հաստատում է հոգաբարձուների խորհուրդը: | |
| **3. ՀՀ կադաստրի կոմիտե** | | **03.04.2023թ.** |
| **N ՍԹ/4361-2023** |
| 1. Նախագծի 6-րդ կետը շարադրել հետևյալ խմբագրությամբ.  «6. Հայաստանի Հանրապետության կրթության, գիտության, մշակույթի և սպորտի նախարարին և Հայաստանի Հանրապետության տարածքային կառավարման և ենթակառուցվածքների նախարարին՝ սույն որոշումն ուժի մեջ մտնելուց հետո մեկամսյա ժամկետում Կադաստրի կոմիտեի հետ համաձայնեցնել «Ակադեմիական քաղաք» հիմնադրամին անհատույց և անժամկետ oգտագործման իրավունքով գույք տրամադրելու վերաբերյալ ցանկը և ներկայացնել Հայաստանի Հանրապետության վարչապետի աշխատակազմ:»: | **Չի ընդունվել:**  Հիմնադրամին անհատույց և անժամկետ օգտագործման իրավունքով գույք տրամադրելու վերաբերյալ ցանկը հստակ կազմելու, ինչպես նաև վերոնշյալ գործընթացի հետ կապված աշխատանքը պատշաճ կազմակերպելու նպատակով անհրաժեշտ է Նախագծի 6-րդ կետում նշված բոլոր 3 գերատեսչությունների համատեղ աշխատանքը: | |
| **4. ՀՀ քաղաքաշինության կոմիտե** | | **10.04.2023թ.** |
| **N 01/11.3/3797-2023** |
| 1. ««Ակադեմիական քաղաք» հիմնադրամ ստեղծելու և հիմնադրամի կանոնադրությունը հաստատելու մասին» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն իր գործառույթների շրջանակում առաջարկություններ և դիտողություններ չունի: |  | |
| **5. ՀՀ տարածքային կառավարման և ենթակառուցվածքների նախարարություն** | | **10.04.2023թ.** |
| **N ԳՍ//10051-2023** |
| 1. Նախագծում նախատեսել դրույթ՝ հիմնադրամին սեփականության իրավունքով փոխանցվող գույքի վերաբերյալ՝ հիմք ընդունելով «Հիմնադրամների մասին» օրենքի 3-րդ հոդվածի 3-րդ մասը և 8-րդ հոդվածը:  2. Նախագծի 8-րդ կետում նշել այն մարմնի անվանումը, որը պետք է կատարի տվյալ կետով տրվող հանձնարարականը։ | **Չի ընդունվել:**  Ստեղծվող հիմնադրամին սեփականության իրավունքով փոխանցվող գույքի վերաբերյալ դրույթները կներառվեն Նախագծով նախատեսված՝ «Ակադեմիական քաղաք» հիմնադրամին անհատույց և անժամկետ oգտագործման իրավունքով գույք տրամադրելու վերաբերյալ ՀՀ կառավարության որոշման նախագծում:  **Ընդունվել է:**  Կատարվել են համապատասխան փոփոխություններ: | |